Diari Oficial de la Generalitat Valenciana


Sumari del DOGV 2484, del 05-04-1995 (1995/834356)

ACORD de 22 de març de 1995, del Govern Valencià, constituït en Junta General d'Accionistes, amb caràcter d'universal, de la mercantil Institut Valencià d'Investigacions Econòmiques, SA, per la qual s'amplia el capital social i es modifiquen els seus estatuts.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2484

Data del DOGV
:   05-04-1995

Secció del DOGV
:   ALTRES DISPOSICIONS

Número del document
:   1995/834356


Data del document
:   22-03-1995

Organisme emissor
:   Presidència de la Generalitat

Tipus de document
:   Acord

ACORD de 22 de març de 1995, del Govern Valencià, constituït en Junta General d'Accionistes, amb caràcter d'universal, de la mercantil Institut Valencià d'Investigacions Econòmiques, SA, per la qual s'amplia el capital social i es modifiquen els seus estatuts.   
El Govern Valencià, en la reunió del dia 22 de març de 1995, adoptà l'acord següent:  
El Decret Legislatiu 1.564/1989, de 22 de desembre, pel qual s'aprova el text refós de la Llei de Societats Anònimes, estableix, en els articles 144 i 152, que tant la modificació dels estatuts com l'ampliació de capital correspon acordar-la a la Junta General d'Accionistes.  
La Generalitat Valenciana és l'únic soci de la mercantil Institut Valencià d'Investigacions Econòmiques, SA, per la qual cosa correspon al Govern Valencià, constituït en Junta Universal d'Accionistes, tant l'adopció de l'acord de modificació dels estatuts de la societat, com l'ampliació del capital social, d'acord amb el que estableixen els estatuts de la societat aprovats per Decret 195/1989, de 22 de desembre, del Govern Valencià.  
Per tot això, el Govern Valencià, reunit a València el dia 22 de març de 1995, com a Junta General d'Accionistes, amb caràcter d'universal, de la mercantil Institut València d'Investigacions Econòmiques, SA, accepta els punts següents de l'ordre del dia de la sessió:  
1. Acordar l'ampliació del capital social de la mercantil en quaranta milions (71.524.108 PTA) mitjançant l'emissió de 4.000 noves accions nominatives de 10.000 pessetes de valor nominal cadascuna, de la mateixa sèrie i classe de les ja existents, i delegar en el Consell d'Administració la facultat d'assenyalar la data en què l'acord ha de dur-se a efecte i la de fixar les restants condicions d'aquest, en els termes assenyalats en l'article 153 de la Llei de Societats Anònimes.  
2. Acordar la renúncia de la Generalitat Valenciana, como a soci únic de la societat, al dret de subscripció preferent de les accions emeses como a conseqüència de l'ampliació de capital.  
3. Acordar la modificació de l'article 12 dels estatuts, pel que fa al termini en què ha de realitzar-se la Junta General Ordinària, que seria el fixat per la Llei de Societats Anònimes.  
4. Acordar la modificació de l'article 15 dels estatuts socials, eliminant l'obligatorietat de reunir el Consell d'Administració cada tres mesos.  
5. Acordar la modificació de l'article 25 dels estatuts socials, pel que fa a la data límit per a la formulació dels comptes anuals, fixant-hi el termini màxim establert en la Llei de Societats Anònimes.  
6. Autoritzar el president del Consell d'Administració per a realitzar els actes necessaris per a l'execució del que s'ha acordat en aquesta reunió, atorgant per a això, si escau, les escriptures públiques oportunes i instar-ne la inscripció en el registre mercantil.  
7. Autoritzar el secretari del Consell d'Administració de l'Institut València d'Investigacions Econòmiques, SA, per a certificar el contingut de l'acta d'aquesta Junta Universal d'Accionistes i els acords que s'hi han pres.  
Es troben presents tots els socis de la societat, ja que es tracta d'una empresa pública de la Generalitat Valenciana en què aquesta n'és el soci únic.  
Després de les deliberacions oportunes, i no havent-hi intervencions la constància de les quals se sol·licite, el Govern Valencià en qualitat de Junta General d'Accionistes, amb caràcter d'Universal, per unanimitat   
ACORDA:  
Primer  
Ampliar el capital social en quaranta milions de pessetes (45.726.955 PTA) mitjançant l'emissió de 4.000 noves accions nominatives de 10.000 pessetes cadascuna d'elles, de la mateixa sèrie i classe de les ja existents, i delegar en el Consell d'Administració la facultat d'assenyalar la data en què l'acord ha de dur-se a efecte i la de fixar les altres condicions d'aquest, en els termes assenyalats en l'article 153 de la Llei de Societats Anònimes.  
Segon  
La Generalitat Valenciana, com a únic soci de l'Institut Valencià d'Investigacions Econòmiques, SA, renúncia al dret de subscripció preferent de les accions emeses com a conseqüència de l'ampliació de capital acordada.  
Tercer  
Modificar l'article 12 dels estatuts socials, que d'ara endavant tindrà la redacció següent:  
«Article 12  
La Junta General d'Accionistes s'haurà de reunir amb caràcter ordinari necessàriament dins dels sis primers mesos de cada exercici, per a censurar la gestió social, aprovar, si escau, els comptes i els balanços de l'exercici anterior i resoldre sobre la distribució de beneficis, tots dos inclusivament.  
La forma de convocar i constituir la Junta General d'Accionistes, tant ordinària com extraordinària, i el procediment d'adopció i impugnació d'acords es regirà pel que disposa la Llei de Societats Anònimes.»  
Quart  
Modificar l'article 15 dels estatuts socials, la redacció del qual és fixada de la forma següent:  
«Article 15  
1. El Consell d'Administració serà convocat pel president, o per qui actue en lloc seu, quan ho considere oportú. Haurà de fer-ho a més quan ho sol·licite la majoria dels consellers.  
En tota convocatòria del Consell d'Administració s'adjuntarà l'ordre del dia dels assumptes que s'hi han de tractar i s'haurà de realitzar amb una antelació mínima de 48 hores al moment d'iniciar-se la reunió del consell.  
2. El Consell d'Administració serà vàlidament constituït quan concórreguen a la reunió la meitat més un dels seus components.  
Els acords es prendran per majoria absoluta de vots dels consellers concorrents a la sessió, i en cas d'empat decidirà el president o qui actue en lloc seu.  
Les actes de consell s'estendran en el llibre especial destinat a l'efecte i seran firmades pel president i pel secretari.  
El director podrà assistir a les reunions del consell, amb veu i sense vot.»  
Cinqué  
Modificar l'article 25 dels estatuts socials, que d'ara endavant tindrà la redacció següent:  
«Article 25  
Independentment dels documents econòmics i comptables que hagen de dur-se obligatòriament, mentre tinga la condició d'empresa de la Generalitat Valenciana, el Consell d'Administració estarà obligat a formalitzar, amb referència al 31 de desembre, i abans de 31 de març següent, el balanç amb el compte de pèrdues i guanys, els estats complementaris de beneficis i la memòria explicativa.»  
Sisé  
Autoritzar el president del Consell d'Administració per a realitzar els actes que siguen necessaris per a l'execució del que s'ha acordat en aquesta sessió, atorgant per a això, si escau, les escriptures públiques corresponents i instant-ne la inscripció en el Registre Mercantil.  
Seté  
Autoritzar el secretari del Consell d'Administració per a certificar el contingut de l'acta d'aquesta Junta Universal d'Accionistes i dels acords que s'hi han pres.  
Aquests acords es transcriuen literalment.  
No havent-s'hi debatut més assumptes que els ressenyats en l'ordre del dia, s'aprova l'acta corresponent a aquesta reunió de la Junta Universal d'Accionistes de la mercantil Institut València d'Investigacions Econòmiques, SA.  
València, 22 de març de 1995  
El conseller secretari del Govern Valencià,  
LUIS BERENGUER FUSTER